เรื่องร้องเรียน (ความสะอาด,คลอง,เสนอแนะ,ร้องเรียน) วันที่ 2023-10-06 08:53:35 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042188 
ขอให้แก้ไขปัญหากลิ่นเหม็นรบกวนจากการประกอบกิจการ และขอให้ตรวจสอบใบอนุญาตประกอบกิจการของบริษัท ...บริเวณ เลขที่ .... ซอยลาดพร้าว 101 แยก 46 แขวงคลองจั่น เขตบางกะปิ กรุงเทพมหานคร (ระบุตามผู้ร้องแจ้ง) จุดสังเกตเข้ามาในซอยดังกล่าวประมาณ 100 เมตร จะพบตึกสีเขียวขนาดใหญ่ซ้ายมือ ตึกประมาณ 3 ชั้นมีหลายห้อง และมีเนื้อที่ประมาณ 200 ตารางวา เนื่องจากผู้ร้องแจ้งว่าบริษัทดังกล่าวมีบุคคลเพศหญิง (ไม่ทราบชื่อและรูปพรรณสัณฐาน) 2 คน เป็นเจ้าของบริษัท ซึ่งทราบเพียงว่ามีอายุประมาณ 30-40 ปี ซึ่งประกอบกิจการเกี่ยวกับ "การพิมพ์ป้ายโฆษณา" โดยการประกอบกิจการดังกล่าวมักจะมีกลิ่นสารเคมี กลิ่นสีที่ใช้ในการพิมพ์ฯ ส่งกลิ่นเหม็นรบกวนอยู่เป็นประจำ กลิ่นดังกล่าวส่งผลให้ประชาชนในพื้นที่มีอาการไอ แสบจมูก ส่งผลให้ผู้ร้องและประชาชนที่อาศัยอยู่บริเวณใกล้เคียงได้รับความเดือดร้อนเป็นอย่างมาก อีกทั้งผู้ร้องแจ้งว่า "มีพนักงานภายในเล่าว่ามีพนักงานเสียชีวิต และพนักงานบางรายไอเป็นเลือดอีกด้วย" ประสบปัญหามาเป็นระยะเวลาประมาณ 2 ปีแล้ว ที่มีกลิ่นเหม็นรุนแรง ผู้ร้องประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว ประกอบกับขอให้ตรวจสอบใบอนุญาตประกอบกิจการฯ ว่าบริษัทฯ สามารถตั้งอยู่ในพื้นที่ชุมชนได้หรือไม่ เบื้องต้นผู้ร้องรับทราบรายงานผลการพิจารณาจาก กรุงเทพมหานคร ตามเลขที่รับแจ้ง traffy fondue (9ZTEZ7) ว่า กรุงเทพมหานคร โดยสำนักงานเขตบางกะปิ ฝ่ายสิ่งแวดล้อมฯ เจ้าหน้าที่ได้ตรวจสอบสถานที่ดังกล่าวพบว่าผู้ประกอบการได้ทำการปรับปรุงระบบบำบัดกลิ่นของสถานประกอบการเพื่อแก้ไขปัญหาดังกล่าวทั้งนี้ได้ออกแบบแนะนำให้ดูแลระบบให้มีประสิทธิภาพก่อนปล่อยสู่สิ่งแวดล้อม และจะได้ติดตามผลอย่างต่อเนื่องต่อไป แต่จนถึงปัจจุบันวันที่ 6 ตุลาคม 2566 ผู้ร้องยังคงได้รับความเดือดร้อนเช่นเดิม ระบบบำบัดกลิ่นของสถานประกอบการตั้งปากปล่องควันในทิศทางที่ตกลงมาหลังคาบ้านของผู้ร้อง กลิ่นฟุ้งกระจายเหม็นรุนแรง ผู้ร้องขอให้ดำเนินการปรับแก้ไขปล่องปากควันให้สูงขึ้นพ้นจากระดับหลังคาบ้านของผู้ร้อง ประกอบกับขอติดตามประเด็นการขอให้ตรวจสอบใบอนุญาตประกอบกิจการฯ ว่าบริษัทฯ สามารถตั้งอยู่ในพื้นที่ชุมชนได้หรือไม่ มีใบอนุญาตประกอบกิจการประเภทใด ลักษณะกิจการขนาดใหญ่หรือไม่ เพราะการติดตามผลการดำเนินการหลายครั้งที่ผ่านมา ผู้ร้องยังไม่ได้รับทราบผลในประเด็นดังกล่าว จึงขอให้หน่วยงานที่เกี่ยวข้องพิจารณาอีกครั้ง //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น #ศรท #ศรท1111 #1555 #citydata
#1555 #citydata